J. G. Anschütz

J.G. Anschütz, anvet peurliesañ Anschütz, zo un embregerezh armoù hiniennel alaman bet krouet e 1856, ha diazezet hiziv an deiz e Ulm (Baden-Württemberg). Produiñ a ra armoù a bep seurt kalibroù, met brudet eo dreist-holl evit e bistolennoù hag e fuzuilhoù dre aer gwasket pe dezhe munisionoù skoet war o zro evit ar sportoù tennañ hag ar biatlon.
Istor
kleiz|thumb|Karabinennoù dre aer gwasket Anschütz 9003 ha 8001
Krouet e voe an embregerezh e 1856 gant Julius Gottfried Anschütz, mab d'ar mestr armeurer Johann Heinrich Anschütz, evit produiñ pistolennoù bihan doare Flobert, e Zella-Mehlis (Thüringen). Un atalier bihan e oa d'ar poent-se, met kreskiñ a reas ar stal, ha dilec'hiet e voe evit savadurioù brasoc'h e 1896. D'ar poent-se e oa 76 implijad ennañ. Pa varvas e grouer e 1901, e vibien Fritz hag Otto a zeuas da vezañ mistri nevez an embregerezh, a gendalc'has da greskiñ. E 1935 e oa 550 den o labourat en ti ANSCHÜTZ Firmengeschichte über 165 Jahre und SECHS Generationen, war lec'hienn an embregerezh (lennet d'ar 07/05/2025). E dibenn an Eil Brezel-bed e 1945 e voe serret an embregerezh dre redi gant Soviediz A Brief History of Anschutz, Shooting Sports USA, 13/09/2018 (lennet d'ar 07/05/2025).

Addigoret e voe an embregerezh e 1950 e Ulm, dindan an anv J.G. Anschütz GmbH. Produiñ a rae neuze armoù dre aer gwasket hepken. Kregiñ a rejont da vezañ implijet gant kampioned tennañ evel Max Schmeling. Peder medalenn aour a voe gounezet gant karabinennoù Anschütz da vare C'hoarioù Olimpek hañv 1960. Arbennikaet eo an embregerezh war an armoù resisted bihan o c'halibr (.22 Long Rifle), evel ar bistolenn-vorailh Exemplar, hir he c'hanol, kinniget er SHOT Show e 1987 HARTINK A. E., L'encyclopédie des pistolets et revolvers, Maxi-Livres, 2004, ISBN 2-7434-4777-X, p. 58.

Hiziv an deiz e werzh an embregerezh e armoù e ouzphenn 90 bro.

 Liammoù diavaez 
  Lec'hienn ofisiel

Daveennoù

Rummad:Embregerezhioù armoù-tan
Rummad:Embregerezhioù Alamagn
Rummad:Embregerezhioù savet e 1856